Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako gaurkotasun handiko galdera, iruzur fiskalaren, ezkutuko ekonomiaren eta deklaratu gabeko enpleguaren aurka borrokatzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñi jaunak, Legebiltzarreko Erregelamenduak ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak urriaren 10eko Osoko Bilkuran ahoz erantzuteko.

Iruzur fiskalari eta ezkutuko ekonomiari buruz Nafarroako Unibertsitate Publikoak egindako azken azterlana ikusita,

Nafarroako Gobernuak zer neurri ezarriko du iruzur fiskalaren, ezkutuko ekonomiaren eta deklaratu gabeko enpleguaren aurka borrokatzeko?

Iruñean, 2019ko urriaren 6an

Foru parlamentaria: Ramón Alzórriz Goñi